**Чын күңелдән.**

Илебез буенча октябрь ае башында өлкәннәр ункөнлеге уздырыла. Төрле җирләрдә өлкәннәрне котлаулар, бүләкләүләр, искә алулар бара.

Өлкән кешеләр – безнең әти-әниләребез, әби-бабайларыбыз. Алар бик күп авырлыклар күргән, дөньяның ачысын – төчесен татыган кешеләр. Аларны өлкән булган өчен генә түгел, ә әти-әниләребез, әби-бабайларыбыз булган өчен дә хөрмәт итәргә тиешбез.

3 нче октябрь Шушмабаш авыл китапханәсендә дә өлкәннәр ункөнлеге уңаеннан “Чын күңелдән ” дип аталган кичә узды. Кичәгә китапханәгә йөрүче өлкән буын кешеләре чакырылды.

Беренче өлештә өлкәннәргә карата ихтирам турында сөйләнде, аларның яшь вакытлары, бергә эшләп йөргән күңелле чаклары искә төшерелде. Хатирәләр яңартылды.

Икенче өлештә “Башваткыч” уены уйнатылды. Ул мавыктыргыч һәм бик кызык булды. Уен барышында барлык сорауларга да җавап табылды, җиңүче билгеләнде, бүләкләр тапшырылды.

Өченче өлештә бергәләп чәй эчү оештырылды.

Кичә бик җылы, күңелле узды.





